इससे पहले, राजस्थान के कप्तान राहुल द्रविड़ ने टॉस जीतकर मुंबई को बल्लेबाजी का न्योता दिया. सचिन और ड्वेन स्मिथ की सलामी जोड़ी ने टीम को धीमी, लेकिन सतर्क शुरुआत दिलाई. पांचवें ओवर में सचिन के बोल्ड होने के बाद राजस्थान के गेंदबाजों का हौसला बढ़ गया और उन्होंने कसी हुई गेंदबाजी करते हुए रन गति को तेज नहीं होने दिया. राजस्थान के उम्रदराज स्पिनर प्रवीण तांबे के आगे ड्वेन स्मिथ और अंबाति रायुडू बेबस नजर आए. तांबे ने लगातार दो ओवरों में दोनों को पवेलियन भेजकर मुंबई को और कमजोर करना चाहा, लेकिन नए बल्लेबाज रोहित ने पलटवार करते हुए मैच का रुख ही बदल डाला. रोहित जब मैदान पर उतरे तब मुंबई ने 11.3 ओवर में केवल 77 रन बनाए थे. उस वक्त अनुमानित स्कोर 150-160 ही नजर आ रहा था.